RESOLUCIÓN do 27 de maio de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa DS Salgado, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/07/2005

Visto o texto do convenio colectivo da empresa DS Salgado, S.L., con nº de código 3600512 que tivo entrada no rexistro único do edificio administrativo da Xunta de Galicia en Vigo o día 16-5-2005, subscrito en representación da parte económica pola representación da empresa, e da parte social, polo delegado de persoal, en data 4-4-2005. De conformidade co diposto no artigo 90.2º e 3º, do Real decreto lexistativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás reprentacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 27 de maio de 2005.
Joaquín Macías Sánchez
Delegado provincial de Pontevedra
Convenio da empresa DS Salgado, S.L.
Artigo 1º.-Ámbito.
Este convenio afecta en todo o seu contenido normativo á empresa D. S. Salgado, S.L. que ten o seu domicilio en Vilagarcía de Arousa e a todo o seu persoal que estea prestando os seus servizos nela, así como a aqueles que se incorporen despois. O seu posto de traballo poderá variar segundo as circunstancias e necesidades da empresa, sen que varíen por iso as condicións estipuladas.
Artigo 2º.-Vixencia.
Este convenio colectivo terá unha duración dun ano, contado desde o día 1 de abril de 2005 ata o 31 de marzo de 2006, entrando en vigor o día da súa sinatura, con independencia da data da súa publicación no BOP, prorrogándose tacitamente en períodos anuais se non é denunciado por calquera das partes, de acordo coas normas vixentes.
Artigo 3º.-Condicións máis beneficiosas.
Respectaranse a título individual as condicións de traballo superiores ás establecidas neste convenio, consideradas no seu conxunto e cómputo anual. Tal garantía será exclusivamente de carácter persoal, sen que poida entenderse vinculada ao posto de traballo, categorías profesionais e otras circunstancias, polo que o persoal de novo ingreso non poderá alegar ao seu favor condicións máis beneficiosas de que gozasen os traballadores que anteriormente ocupasen os postos de traballo a que sean destinados ou promovidos.
Artigo 4º.-Xornada de traballo.
A xornada de traballo será de corenta horas semanais, segundo establece o Estatuto dos traballadores, repartidas na forma máis idónea para a empresa e os traballadores, entendendo sempre o seu interese e a produtividade da empresa.
Artigo 5º.-Vacacións.
Todos os traballadores desfrutarán dunhas vacacións retribuídas conforme as seguintes condicións:
a) Terán unha duración de 30 días naturais.
b) As vacacións desfrutaranse cando conveña, segundo as condicións da empresa, ben que a empresa exporá con tempo aos seus traballadores como teñan que desfrutarlas no ano próximo, segundo o criterio e necesidades da empresa e dos traballadores, non podendo ser nunca nos meses de verán.
c) Cando o traballador cese no curso do ano, terá dereito á parte proporcional de vacacións a razón do tempo traballado.
Artigo 6º.-Licenzas e permisos.
O persoal da empresa terá dereito a licenza con soldo en calquera dos casos seguintes:
a) Por matrimonio do traballador.
b) Por morte ou enterro do cónxuxe, ascendentes e descendentes.
c) Enfermidade grave do cónxuxe, fillos ou parto da esposa.
A duración destas licenzas será de quince días para o matrimonio e ata de tres días nos demais casos. En casos excepcionais, poderán concedérselles licenzas máis prolongadas, se estas se solicitan debidamente á dirección con causas moi xustificadas.
Artigo 7º.-Pagas extraordinarias.
O persoal da empresa percibirá dúas pagas extraordinarias, consistentes nunha mensualidade do soldo base e antigüidade, nos meses de xullo e decembro.
Artigo 8º.-Paga de beneficios.
O persoal da empresa percibirá durante o mes de marzo, en concepto de paga de beneficios do ano anterior, o importe dunha paga mensual completa correspondente ao devandito ano.
Artigo 9º.-Roupa de traballo.
A empresa está obrigada a facilitarlles aos seus empregados a roupa de traballo necesaria para cada función. Unha cada ano. O uso e conservación serán obrigas para o persoal.
Artigo 10º.-Retribucións.
Os salarios, durante a vixencia deste convenio, veranse incrementados o 5% [(IPC previsto para 2005 2%) + 3%] e que son recollidos na táboa salarial anexa, incrementados, se é o caso, cos aumentos pola antigüidade que procedan, tamén recollidos na táboa anexa.
Artigo 11º.-Antigüidade.
O persoal comprendido neste convenio percibirá aumentos periódicos por anos de servizo, consistentes en cuadrienios na cantidade do 5% do salario base, correspondente á categoría en que o produtor está clasificado.
Artigo 12º.-Axuda por defunción.
En caso de falecemento dun traballador, cun ano de servizo na empresa, esta está obrigada a satisfacer aos seus habentes dereito unha axuda de dúas mensualidades.
Artigo 13º.-Cláusula de revisión salarial.
No caso de que o IPC establecido polo INE rexistrase o 31 de marzo de 2006 respecto ao 31 de marzo de 2005 un incremento superior ao 5%, efectuarase unha revisión da táboa salarial, tan axiña como se constate oficialmente a antedita circunstancia no exceso sobre a indicada cifra.
No suposto de que o IPC real fose inferior, en relación co IPC previsto polo Goberno para a vixencia do convenio, non procederá a devolución dos salarios aboados, pero si afectará esta circunstancia para os efectos do cálculo do incremento salarial para o seguinte ano.
Artigo 14º.-Comisión paritaria.
Para levar a bo fin estas negociacións, constitúese unha comisión paritaria integrada por Ángel Barros Fernández e Carlos Mengual Pesado, delegado sin
dical de persoal, en representación dos traballadores e Antonio Pérez del Oro e Alberto Pérez Fontán en representación da empresa.
Artigo 15º.-Partes asinantes.
Este convenio asinouno unha representación dos traballadores en todas as súas follas e Antonio Pérez del Oro en representación da empresa.
Vilagarcía de Arousa. Abril de 2005.
Ángel Barros FernándezAntonio Pérez del Oro
Axudante almacén, secretario Pola empresa
DNI: 36040786-QDNI: 35328501-H
Carlos Mengual PesadoManuel Rivas Núñez
Delegado sindical do persoalMozo
DNI: 35466053-FDNI: 353999606-F
Mª Josefa Ramos BugalloAlberto Pérez Fontán
AxudantePola empresa
DNI: 35439060-QDNI: 35441000-R
Táboa de salarios
Categorías
Anterior convenio
Actual convenio
Actual cuadrienio
Director xerente
913,26 A
958,93 A
47,95 A
* Persoal administración
Xefe administrativo
749,32 A
786,78 A
39,34 A
Aux. admón. ou operador de maqui. contab.
606,52 A
636,85 A
31,84 A
Axudante admón. ou operador de maqui. contab.
601,02 A
631,07 A
31,55 A
Auxiliar de caixa
601,02 A
631,07 A
31,55 A
Aspirante de 16 a 18 anos
502,54 A
527,67 A
* Persoal mercantil
Xefe de compras
739,97 A
776,97 A
38,85 A
Xefe de vendas
739,97 A
776,97 A
38,85 A
Xefe de almacén
739,97 A
776,97 A
38,85 A
Dependente maior
660,33 A
693,35 A
34,67 A
Dependente
614,28 A
644,99 A
32,25 A
Axudante
597,88 A
627,77 A
31,39 A
Aprendiz 1ª
502,54 A
527,67 A
Aprendiz 2ª
502,54 A
527,67 A
Preparador de pedidos
614,28 A
644,99 A
32,25 A
Viaxante
589,31 A
618,78 A
30,94 A
* Persoal de servizos
Chofer repartidor
614,28 A
644,99 A
32,25 A
Mozo especializado
606,52 A
636,85 A
31,84 A
Mozo
601,02 A
631,07 A
31,55 A
Prof. ofi. 3ª
601,02 A
631,07 A
31,55 A